Lorazepam

Lorazepam adolah ubek nan digunoan untuak mangatasi raso cameh di badan. Ubek iko tamasuak ka golongan benzodiazepine nan bakarajo di utak jo saraf (sistim saraf pusat), dek karano itu bisa manimbuakan raso tanang. Lorazepam dimakan manuruik apo nan disuruah dek dotor, atau tanago kasihata. Indak buliah maminum ubek ko sumbarangan.

Fungsi lorazepam adolah untuak maningkekan efek GABA (gamma-aminobutirat). GABA ko bafungsi untuak maambek respon-respon psikologis nan marugian. Efek GABA dalam tubuah maningkek dek mamakan ubek lorazepam ko, akibaiknyo pikiran akan manjadi labiah tanang.

Lorazepam ko awalnyo dipatenkan pado taun 1963, jo mulai dijua di Amerika Serikat pado taun 1977. Lorazepam alah masuak dalam daftar ubek penting dari organisasi kasihatan dunia (WHO). Ubek ko tamasuak ubek nan aman jo nan diparaluan di dunia kasihatan. Kini lorazepam alah ado tasadio dalam bantuak ubek generik. Pado taun 2017, lorazepam adolah ubek ka 60 nan paliang acok diresepkan di Amerika Serikat nan alah diagiahan labiah dari 12 juta resep.
 Efek sampiang 

Satiok ubek punyo efek sampiang pado urang nan mamakannyo, tiok-tiok urang bisa babeda reaksinyo. Efek sampiang nan bisa ditimbuakan dek mamakan lozepam ko diantaronyo adolah: 

 mangantuak
 paniang
 badan latiah bana
 payah lalok
 acok lupo
 payah bakosentrasi
 mual
 indak napsu makan
 sakik kapalo
 mangantuak
 lamah otot

Ado pulo efek sampiang nan labiah parah nan katiko tajadi harus capek kecekan ka dotor. Diantaronyo: 

 muntah
 badan bakaringek
 gata-gata
 sasak angok
 bangkak di muko, bibia, lidah atau tanggorokan
 bingung tibo-tibo
 takana ka bunuah diri 
 payah bajalan
 payah mangecek dek lidah kaku
 bahalusinasi surang sajo
 tangan jo kaki tibo-tibo taraso lamah

Ubek lorazepam memang bafungsi untuak mangurangi gangguang parasaan cameh jo katergantungan nan marugian pado zat tatantu, takah alkohol. Tapi kamungkinan muncua efek sampiang nan tajadi sasudah mamakan ubek ko paralu pulo dipikiaan jo diantisipasi. Dek karano itu, maminum ubek ko harus jo resep sarato pangawasan dari dotor. Panggunoan jo baranti mamakan ubek ko sacaro tibo-tibo indak buliah dilakuan karano bisa babahayo ka tubuah.
 Rujuakan 

 Daftar Pustaka 












Kategori:Ubek